
Z A P I S N I K

22. sjednice Vijeća Mjesnog odbora Vrbani, 9. ožujka 2023. u prostorijama Mjesnog odbora Vrbani, Rudeška cesta 148, s početkom u 18:00 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Dominik Nizić, Nikola Kos, Milan Radulović, Davor Laura, Tomislav Spahić, Antonija Skender
NENAZOČNI ČLANOVI VIJEĆA:

Nema
Predsjedava: Borna Lozo, predsjednik Vijeća.
Zapisnik vodi: Zvonimir Mikša, djelatnik Gradskog ureda za mjesnu samoupravu, civilnu zaštitu i sigurnost

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Vijeće jednoglasno prihvaća tekst Zapisnika 22. sjednice Vijeća, održane 27. veljače 2022. bez izmjena.

Na prijedlog predsjednika Vijeće jednoglasno utvrđuje

DNEVNI RED
1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2024.
2. Prijedlog zaključka o planu utroška sredstva s pozicije „ostali nespomenuti rashodi poslovanja“ za 2023.

3. Premještanje zelenog otoka u Kuzminečkoj ulici k.br. 10A

4. Mogućnost opločenja ugažene staze Listopadska ulica 1 -  Rudeška cesta 140

5. Obilježavanje horizontalne signalizacije biciklističke staze preko pješačkih prijelaza na križanju Horvaćanska cesta – Rudeška cesta

6. Pitanja, prijedlozi i obavijesti

Ad 1. Prijedlozi akcija za plan komunalnih aktivnosti Vijeća Gradske četvrti Trešnjevka-jug u 2024.

Članovi Vijeća primili su materijal uz poziv.

U raspravi sudjeluju svi članovi Vijeća.


Vijeće jednoglasno donosi
Z A K LJ U Č A K

o prijedlozima za plan komunalnih aktivnosti u 2024.

1. Vijeće Mjesnog odbora Vrbani predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2024.:
- Listopadska ulica 1, zapadno – izrada projektne dokumentacije za rampu na dijelu stepenica

- zapadna strana potoka Vrapčak od Zagrebačke avenije do Rudeške ceste – nasipanje staze sipinom

- istočna obala potoka Vrapčak od Zagrebačke avenije do Rudeške ceste – nasipanje staze sipinom

- Ožujska ulica 9-11, dječje igralište – postava antitraumatske podloge

- Rudeška cesta 95 – izrada projektne dokumentacije za uređenje dječjeg igrališta

- ulica Vrbani 27 sjeverno – izgradnja staze na k.č.br. 5799/11 i 5799/19 obje k.o. Vrapče

- Lipanjska ulica 1 južno, k.č.br. 4056/1 Rudeš – izrada projektne dokumentacije za uklanjanje polivalentne sprave, postavu vrtne sjenice sa šahovskim stolom i hortikulturno uređenje 

- Horvaćanska cesta od Siječanjske ulice 17 do Travanjske ulice 19 – izrada projektne dokumentacije za sadnju živice

- k.č.br. 5875/1 zapadno vježbalište za odrasle – izrada projektne dokumentacije

- ulica Vrbani 21 sjeverno k.č.br. 5494/1 postava dva stola za stolni tenis – izrada projektne dokumentacije

- Rudeška cesta 142 – 160E uređivanje nogostupa

- Travanjska ulica 22 južno – izrada projektne dokumentacije za rampu na dijelu stepenica

- Rudeška cesta 142 sjeverno, k.č.br. 3963/2 k.o. Rudeš – izrada projektne dokumentacije za uređenje „trga“

- Listopadska ulica 1 – uređivanje ugažene staze.
2. Sastavni dio zaključka je prikaz mikrolokacija na izvadcima iz Geoportala.

3. Zaključak dostaviti Vijeću Gradske četvrti Trešnjevka-jug i Gradskom uredu za   
mjesnu samoupravu, civilnu zaštitu i sigurnost.

Ad 2. Prijedlog zaključka o planu utroška sredstva s pozicije „ostali nespomenuti rashodi poslovanja“ za 2023.


Članovi vijeća primili su materijal uz poziv.

Vijeće bez rasprave jednoglasno donosi
Z A K LJ U Č A K

o odobrenju korištenja sredstava s pozicije ostali

nespomenuti rashodi poslovanja

1. Vijeće odobrava korištenje sredstava iz Razdjela Proračuna Grada Zagreba 00502 na poziciji 287-3299 „Ostali nespomenutu rashodi poslovanja“ Vijeća Mjesnog odbora Vrbani u svrhu nabave uredskog materijala, u iznosu od 10,00 € za nabavu:

· Paket papir A4 ( 1 komad/ 500 listova)

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.
Vijeće bez rasprave jednoglasno donosi
Z A K LJ U Č A K

o odobrenju korištenja sredstava s pozicije ostali

nespomenuti rashodi poslovanja

3. Vijeće odobrava korištenje sredstava iz Razdjela Proračuna Grada Zagreba 00502 na poziciji 287-3299 „Ostali nespomenutu rashodi poslovanja“ Vijeća Mjesnog odbora Vrbani u svrhu nabave sredstva za čišćenje, u iznosu od 90,00 € za nabavu:

· Sredstvo za pranje podova (1 litra)

· Sredstvo za pranje stakla (1 litra)

· Tekući sapun ( 1 litra)

· WC papir ( 5 paketa)

· Papirnati ručnici ( 4 paketa)

· Krpa za čišćenje podova ( 2 komada)

· Krpa microfiber ( 2 komada)

· Zg vrećice 10 litara ( 2 paketa).

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Ad 3. Premještanje zelenog otoka u Kuzminečkoj ulici k.br. 10A


Članovi vijeća primili su materijal uz poziv.


U raspravi sudjeluju svi članovi Vijeća.


Vijeće sa 6 glasova ZA i 3 SUZDRŽAN donosi

Z A K LJ U Č A K

o prijedlogu premještanja zelenog otoka u Kuzminečkoj ulici 10A

1. Vijeće Mjesnog odbora Vrbani razmatralo je prijedlog S.O. o premještanju zelenog otoka u Kuzminečkoj ulici 10A.
2. Vijeće nije suglasno s prijedlogom pošto u blizini ne postoji drugo adekvatno mjesto na koje bi se premjestio zeleni otok. 
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.

Ad 4. Mogućnost opločenja ugažene staze Listopadska ulica 1 -  Rudeška cesta 140


Članovi vijeća primili su materijal uz poziv.


U raspravi sudjeluju: Tomislav Spahić, Nikola Kos, Borna Lozo.


Vijeće jednoglasno donosi

Z A K LJ U Č A K

o mogućnosti opločenja ugažene staze Listopadska ulica 1 – Rudeška cesta 140

1. Vijeće Mjesnog odbora Vrbani razmatralo je prijedlog o mogućnosti opločenja ugažene staze Listopadska ulica 1 – Rudeška cesta 140 i uspostave novog pješačkog prijelaza na k.č.br. 3963/3 k.o. Rudeš prema skici u prilogu.
2. Vijeće je suglasno s predmetnim prijedlogom te će opločenje staze uvrstiti u prijedloge za Plan komunalnih aktivnosti Gradske četvrti.
3. Vijeće traži stručno mišljenje Gradskog ureda za obnovu, izgradnju, prostorno uređenje, graditeljstvo, komunalne poslove i promet o uspostavi novog pješačkog prijelaza, a u svrhu uspostave pješačkog koridora u smjeru sjever - jug od Listopadske ulice 1 do križanja Zagrebačka avenija – Rudeška cesta.

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Ad 5. Obilježavanje horizontalne signalizacije biciklističke staze preko pješačkih prijelaza na križanju Horvaćanska cesta – Rudeška cesta


Članovi vijeća primili su materijal uz poziv.


U raspravi sudjeluju: Tomislav Spahić, Nikola Kos, Borna Lozo.


Vijeće jednoglasno donosi

Z A K LJ U Č A K

o obilježavanju horizontalne signalizacije biciklističke staze preko pješačkih prijelaza

1. Vijeće Mjesnog odbora Vrbani razmatralo je prijedlog o obilježavanju horizontalne signalizacije biciklističke staze preko pješačkih prijelaza na križanju Horvaćanska cesta – Rudeška cesta i Horvaćanska cesta – Lopatinečka ulica prema skici u prilogu.
2. Vijeće je suglasno s predmetnim prijedlogom te traži nadležno postupanje Gradskog ureda za obnovu, izgradnju, prostorno uređenje, graditeljstvo, komunalne poslove i promet.
3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Ad 6. Pitanja, prijedlozi i obavijesti

Član Vijeća Davor Laura postavlja upit o čestici k.č.br. 5990 k.o. Vrapče na kojoj se planira napraviti park.


Predsjednik odgovora da je u tijeku rješavanje imovinsko pravni odnosi za navedenu česticu.


Član Vijeća Milan Radulović predlaže da se postave stalci za bicikle na području Mjesnog odbora Vrbani.


Predsjednik odgovara da su predložene lokacije za postavu klamerice za bicikle te i jedna lokacija za postavu tipske nadstrešnice za bicikle na području Mjesnog odbora Vrbani.

Član Vijeća Tomislav Spahić postavlja upit da se zatraži od prometnih redara plan obilazaka područja Mjesnog odbora Vrbani.


Predsjednik predlaže članu Vijeća da dostavi pisani upit na e-mail Mjesnog odbora Vrbani kako bi se mogao uputiti službeni dopis prema komunalnim redarima.


Član vijeća Tomislav Spahić informira da je potrebno zatražiti deratizaciju na području Mjesnog odbora radi pojavljivanja štakora.

Predsjednik da će detaljnije ispitati uvjete za deratizaciju, ali vjeruje da Grad ima obvezu i plan sustavne deratizacije.

Budući da se nitko ne javlja za riječ, predsjednik konstatira da je dnevni red iscrpljen i zaključuje sjednicu.
Dovršeno u 19:30
KLASA: 024-08/23-003/526
URBROJ: 251-13-11-15/007-23-2
Zagreb, 9. ožujka 2023.

Zapisnik sastavio:

Zvonimir Mikša








  
Predsjednik









   Vijeća Mjesnog odbora










    Vrbani

                                                                                                            Borna Lozo
